Georg Erich Põld

Georg Erich Põld (varem Jüri Põld; sündinud 29. juulil 1952 Kuressaares) on Eesti poliitik ja sporditegelane. Ta oli Eesti NSV Ülemnõukogu, Eesti Vabariigi Ülemnõukogu ja VII Riigikogu liige ning VIII Riigikogu asendusliige."Jüri Põld", artikkel ESBL-is 

1982. aastal lõpetas Põld Tallinna Polütehnilise Instituudi tööstuse juhtimise ja planeerimise erialal.

 Poliitiline tegevus 
Ta oli Reformierakonna (ja selle eelkäija Eesti Liberaaldemokraatliku Partei) liige 09.03.1990–14.06.2013.

1974–1976 ja 1982–1986 oli Põld Kingissepa rajooni Rahvasaadikute Nõukogu liige. 1990–1992 oli ta Eesti Kongressi ja Eesti NSV Ülemnõukogu liige. 1992–1995 kulus ta Riigikogu VII koosseisu ning 1995–1996 oli ta Riigikogu VIII koosseisu asendusliige.

1995. aastal oli ta vastu Aleksander Einselni vabastamisele kaitseväe juhataja ametist."Tiit Vähi valitsuse ja Riigikogu 2. koosseisu kuritegu eesti rahva vastu"

1996. aastal esitas Põld minister Andrus Öövelile arupärimise tema personalipoliitika kohta nelja inimese asjus. Need olid: Eesti NSV viimase siseministri asetäitja, miilitsa kindralmajor Arved Jaaska; ministeeriumi asekantsler, endine NSV Liidu kindralstaabi kümnenda osakonna polkovnik Elvo Priks; Nõukogude armee kindralstaabi luurepeavalitsuse koolis õppinud Aadu Lee; kaitseministeeriumi kantsler Robert Lepikson, kelle lahkumisavaldust Öövel ei olnud kinnitanud.Epp Alatalu "Riigikogu liikmed uurivad kaitseministri personalipoliitikat" Postimees, 23.01.1996

1996. aastal väitis Postimees, et 1995–1996 soovis Jüri Põld erastada Tallinnas aadressil Koidula 3 asuvat 113-ruutmeetrist pinda, mis erastati tööandja eluruumi staatuse kaudu peaminister Tiit Vähi abile Peeter Jakovlevile.Enno Tammer "Revisjonikomisjon taunib korteritehingut" Postimees, 03.02.1997 Vähi valitsuse korteritehingute asjus algatati hiljem kriminaalasi.

 Spordikorraldustegevus 
1998. aastast on Põld Eesti Karate Föderatsiooni juhatuse liige. 2004–2008 oli ta Eesti Olümpiakomitee karatetreenerite ning aastast 2008 on ta karate-, kobudo- ja iaidotreenerite kutsekomisjoni esimees.

2002. ja 2008. aastal oli Põld karate Euroopa meistrivõistluste korralduskomitee aseesimees. Aastatel 1999–2011 oli ta Karateföderatsiooni peasekretär.

Põld on toimetanud 2006. aastal ilmunud õpiku "Karate".

 Isiklikku 
Ta on abielus ja tal on viis last.

 Tunnustus 
 2002 Riigivapi V klassi teenetemärk
 2006 Riigivapi III klassi teenetemärk

 Viited 

 Kirjandus 
 Eesti Ekspress. 18. juuni 2014, lk. 58.

 Välislingid 


Kategooria:Eesti sporditegelased
Kategooria:Eesti Vabariigi Ülemnõukogu liikmed
Kategooria:VII Riigikogu liikmed
Kategooria:VIII Riigikogu liikmed
Kategooria:Riigivapi V klassi teenetemärgi kavalerid
Kategooria:Riigivapi III klassi teenetemärgi kavalerid
Kategooria:Sündinud 1952